# அசோக் லேலண்ட்

அசோக் லேலண்ட் லிமிடெட்| அசோக் லேலண்ட் லிமிடெட்டின் இலச்சினை |
| சென்னையில் அமைந்துள்ள அசோக் லேலண்ட் லிமிடெட்டின் தலைமையகம் |
| வகை | பொதுப் பங்கு நிறுவனம் |
| நிறுவுகை | 7 செப்டம்பர் 1948 (1948-09-07) |
| தலைமையகம் | சென்னை, தமிழ்நாடு, இந்தியா |
| சேவை வழங்கும் பகுதி | உலகம் முழுவதும் |
| தொழில்துறை | தானுந்துத் தொழிற்றுறை |
| உற்பத்திகள் | * தானுந்துகள்
* வணிக வாகனங்கள்
* விசைப்பொறிகள்
 |
| சேவைகள் | வாகன கடன் வசதி |
| வருமானம் |  ₹41,783 கோடி (ஐஅ$4.9 பில்லியன்) (2023) |
| இயக்க வருமானம் |  ₹2,268 கோடி (ஐஅ$260 மில்லியன்) (2023) |
| நிகர வருமானம் |  ₹1,361 கோடி (ஐஅ$160 மில்லியன்) (2023) |
| மொத்தச் சொத்துகள் |  ₹54,728 கோடி (ஐஅ$6.4 பில்லியன்) (2023) |
| மொத்த பங்குத்தொகை |  ₹10,798 கோடி (ஐஅ$1.3 பில்லியன்) (2023) |
| பணியாளர் | 11,463 (2020) |
| தாய் நிறுவனம் | இந்துஜா குழுமம் 51.54% |
| உள்ளடக்கிய மாவட்டங்கள் | * அல்போநார்
* குளோபல் டிவிஎஸ் பஸ் பாடி பில்டர்ஸ் லிமிடெட்
* இந்துஜா லேலண்ட் பைனான்ஸ்
* இந்துஜா டெக்
* இலங்கா அசோக் லேலண்ட் ஸ்விட்ச் மொபிலிட்டி
 |

**அசோக் லேலண்ட்** (*Ashok Leyland*) என்பது இந்தியாவில் தமிழ்நாட்டின் தலைநகரான சென்னையை தலைமையிடமாகக் கொண்ட ஒரு இந்திய பன்னாட்டு வாகன உற்பத்தி நிறுவனமாகும். இது இப்போது இந்துஜா குழுமத்திற்குச் சொந்தமாக உள்ளது. 1948 இல் பிரிட்டிஷ் லேலண்ட் என நிறுவப்பட்ட இந்நிறுவனம் முதன்மையான தயாரிப்புகளான சரக்குந்து, பேருந்து, நோயாளர் ஊர்தி, தீயணைப்பு வாகனம் மற்றும் காவல்துறை/இராணுவதுறைக்கு தேவையான வாகனங்களை தயாரிப்பதில் இந்தியாவின் முன்னோடி நிறுவனமாகத் திகழ்கின்றது. ஆறு தொழிற்பகுதிகளைக் கொண்ட அசோக் லேலண்ட் தொழிற்சாலைகளுக்கு தேவையான இயந்திரங்கள் தயாரிப்பதுடன் கப்பல் போக்குவரத்துக்கான இயந்திரங்களையும் தயாரிக்கின்றது.

தமிழ்நாட்டில் இயங்கும் அசோக் லேலண்ட் சரக்குந்து வாகனம் (லாரி) (Male Body/Load Truck Vehicles)
சென்னை மாநகர போக்குவரத்துக் கழகம் இயக்கும் அசோக் லேலண்ட் பேருந்து வாகனம் (பஸ்) (Female Body/Public Vehicles)
ஈராக் ராணுவத்தில் இயங்கும் அசோக் லேலண்ட் (பெரியளவிலான டெம்போ வாகனம்) (Military Vehicles)
இந்தியாவின் தீயணைப்புத்துறையில் அசோக் லேலண்ட் தயாரித்த (தீயணைப்பு வாகனம்) (Emergency Vehicles)
## தயாரிப்பு நிலவரம்

* இந்த நிறுவனம் ஒரு வருடத்திற்கு 60,000 வாகனங்கள் மற்றும் 7000 இயந்திரங்களையும் விற்பனை செய்கின்றது விற்பனை சந்தையில் 28% (2007-08) விற்பனை விகிதத்தை அடைந்த இலகுரக மற்றும் கனரக வாகனங்கள் தயாரிப்பில் இந்தியாவின் இரண்டாவது பெரிய நிறுவனமாகும்.
* மேலும் பயணிகள் போக்குவரத்தில் 19 முதல் 80 வரையிலான பயணிகள் வரை பயணம் செய்யக்கூடிய பேருந்துகளை தயாரிப்பதில் அசோக் லேலண்ட் முன்னணி நிறுவனமாக திகழ்கின்றது.
* இந்தியா முழுவதும் இந்நிறுவனம் தயாரித்த பேருந்துகள் நாளோன்றிற்கு 6 கோடி மக்களை சுமந்து செல்கிறது.
* இது மொத்த இந்திய ரயில்வே கட்டமைப்பில் பயணம் செய்யும் பயணிகளின் எண்ணிக்கையை விட அதிகமாகும்.
* மேலும் அசோக் லேலண்ட் நிறுவனம் சரக்கு போக்குவரத்து துறையில் ஆரம்பத்தில் 16 டன் எடை முதல் 25 டன் வரை கொண்டு செல்லும் சரக்குந்து வாகன தயாரிப்பில் ஈடுபட்டு வந்தது.

## உற்பத்தி வரலாறு

* இந்த நிறுவனம் இந்தியாவில் தமிழ்நாட்டின் தலைநகரான சென்னையை தலைமையகமாகக் கொண்ட இதன் உற்பத்தி மைய்யமாக எண்ணூரில் அமைந்துள்ளது.
* மேலும் ஓசூர் (தமிழ்நாடு), பண்டாரா (மகாராஷ்ட்ரா), அல்வார் (இராஜஸ்தான்) மற்றும் பந்த் நகர் (உத்ராகண்ட்) ஆகிய இடங்களிலும் கிளை நிறுவனங்களாக உள்ளது.
* மேலும் அசோக் லேலண்ட் இங்கிலாந்தின் லீட்சு மற்றும் ஐக்கிய அரபு அமீரகத்தின் கீழ் உள்ள ரஃஸ் அல்-கைமா நகரத்தில் ஒரு பேருந்து உற்பத்தி வசதியுடன் வெளிநாட்டு உற்பத்தி அலகுகளையும் கொண்டுள்ளது.
* பின்பு வாகன மற்றும் தொலைத்தொடர்பு துறைகளுக்கான உயர் அழுத்த அதிக அழுத்த அச்சு அலுமினிய பாகங்களை உற்பத்தி செய்வதற்காக ஆல்டியம்ஸ் குழுமத்துடன் கூட்டு முயற்சி மேற்கொண்டுள்ளது.
* இந்நிறுவனம் ஒன்பது ஆலைகளை இயக்கும் அசோக் லேலண்ட் தொழில்துறை மற்றும் கடல் போக்குவரத்தான கப்பல் பயன்பாடுகளுக்கான உதிரி பாகங்கள் மற்றும் இயந்திரங்களையும் தயாரிக்கிறது.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 Ashok Leyland
என்பதில் ஊடகங்கள் உள்ளன.

* அதிகாரப்பூர்வ இணையதளம்
* Lanka Leyland Official site